b'\n_START_ARTICLE_\nElektrarna Vasilikos\n_START_PARAGRAPH_\nElektrarna Vasilikos je elektrarna, ki jo upravlja Elektri\xc4\x8dna avtoriteta Cipra._NEWLINE_Julija 2011 je bila elektrarna najnovej\xc5\xa1a elektrarna v lasti Elektri\xc4\x8dne avtoritete Cipra, ki je imela zmogljivost 641,5 MW. Nahaja se med Larnaco in Limassolom ter je bila \xc5\xa1e v procesu gradnje in razvoja pred eksplozijo 11. julija 2011._NEWLINE_V prvih letih 21. stoletja je pri\xc4\x8dela obratovati z dvema ABB parnima turbogeneratorjema, ki sta vsak imela zmogljivost 127 MW ter s plinsko turbino z mo\xc4\x8djo 37,5 MW. Para se je ustvarjala v kotlih, katere so greli s pomo\xc4\x8djo nafte; slednje je naredila Austrian Energy and Environment. Kotli so narejeni tako, da se jih lahko ogreva tudi s pomo\xc4\x8djo premoga v primeru pomanjkanja nafte. Leta 2005 je bila zaklju\xc4\x8dena druga faza, v kateri so pognali parni turbogenerator z mo\xc4\x8djo 130 MW. Proizvajalec slednjega je bil Ansaldo, pri \xc4\x8demer je turbogenerator tudi samo na nafto._NEWLINE_Avtoriteta se je odlo\xc4\x8dila, da bosta \xc4\x8detrta in peta enota elektrarne obratovale s pomo\xc4\x8djo tehnologije kombiniranega cikla. Vsaka enota naj bi tako imela dve plinski turbini, povezani z enim parnim turbogeneratorjem, pri \xc4\x8demer bi enota proizvajala 220 MW. Enoti bi lahko za gorivo uporabljali tako dizel kot plin. S tem bi elektrarna dosegla proizvodnjo 861.5 MW._NEWLINE_Dimnik elektrarne je bil visoke 138 m in je bil tako druga najvi\xc5\xa1ja zgradba na Cipru._NEWLINE_11. julija 2011 se je v bli\xc5\xbenji Pomorski bazi Evangelos Florakis pripetila eksplozija. Eksplozija se je zgodila ob 05:60 EEST, ko so plameni iz majhnega ognja (ki je izbruhnil v skladi\xc5\xa1\xc4\x8du) dosegli zabojnike z eksplozivom. Vse hi\xc5\xa1e v vasi Zygi so bile po\xc5\xa1kodovane, pri \xc4\x8demer so sunek \xc4\x8dutili tudi prebivalci ve\xc4\x8d kot 5\xc2\xa0km oddaljene vasi mari. Elektrarna Vasilikos, najve\xc4\x8dja ciprska elektrarna, ki zagotavlja okoli polovico oto\xc5\xa1ke elektrike, je bila te\xc5\xbeko po\xc5\xa1kodovana. Zaradi po\xc5\xa1kodovane elektrarne je izpadla proizvodnja elektrike, tako da je Elektri\xc4\x8dna avtoriteta Cipra uvedla racionalizacijo ter napovedala tudi uvoz generatorjev iz Gr\xc4\x8dije in Izraela, ki bi nadomestili elektrarno, dokler ne bi \xc5\xa1kode (ocenjeno na 2 bilijona evrov) popravili. Elektrarna, ki je zagotavljala 47% celotne elektri\xc4\x8dne proizvodnje, bi kmalu to pove\xc4\x8dala na 55%, ko bi odprli novo Enoto 5. 16. julija so podpisali zasebno pogodbo, da bo Severni Ciper zagotovil do 80 MW elektri\xc4\x8dne energije do konca avgusta.'